**TEXT EXPLICATIU DE LA RECOMANACIÓ D’INFORMACIÓ MÍNIMA DEL FULL QUIRÚRGIC**

El document *Recomanació d’informació mínima del full quirúrgic*, publicat recentment pel *Diccionari Clínic per iSalut* del Departament de Salut, recull, de manera detallada, el conjunt de variables relatives a les intervencions quirúrgiques necessàries per garantir una codificació precisa dels procediments efectuats als pacients.

Està especialment orientat a facilitar la feina dels professionals dels centres sanitaris encarregats d’assignar els codis de procediment. Tant als que utilitzen la CIM-9-MC, com als que fan servir la nova CIM-10-MC/SCP, molt més detallada, que construeix els codis a partir dels detalls de la cirurgia.

En alguns casos, s’aconsella sempre l’ús d’algunes de les variables; mentre que, en d’altres, són d’ús recomanat però no obligatori per aconseguir l’objectiu desitjat.

El document conté alguns exemples de procediments quirúrgics freqüents on es mostra el resultat de l’aplicació d’aquestes recomanacions.

Comissió Tècnica en Matèria de Documentació Clínica (CTMDC).

<http://www.ticsalut.cat/media/upload//arxius/estandards/terminologia/DiccionariClinic/Dominis%20Disponibles/Full%20quir%C3%BArgic%2023-02-2017.pdf>